
[bookmark: _Toc232768082]HYRJE
SKEMA E GRANTEVE PËR INOVACION NË TEKNOLOGJINË E INFORMACIONIT DHE KOMUNIKIMIT për "NMVM dhe  bizneset Start-Up "
Ministria e Industrisë, Ndërmarrësisë, Tregtisë dhe Inovacionit (MINTI), përmes Agjencisë për Investime dhe Përkrahje të Ndërmarrjeve në Kosovë (KIESA) shpall skemën e granteve për inovacion në teknologjinë e informacionit dhe komunikimit TIK me qëllim mbështetjen e ndërmarrjeve mikro, të vogla dhe të mesme - NMVM, të themeluara deri më 31.12.2020 (përfshirë) dhe bizneseve Start-Up, të themeluara ndërmjet datave 01.01.2021 dhe 31.12.2025 (përfshirë).
[bookmark: _Toc169011670][bookmark: _Toc232768083]Qëllimi
[bookmark: _Toc76030478]Skema e Granteve ka për qëllim financimin e Ndërmarrjeve Mikro, të Vogla dhe të Mesme - NMVM dhe bizneseve Start-Up, projektet e të cilave synojnë të zhvillojnë ide inovative për produkte, shërbime dhe procese ose (kombinime të tyre) të reja ose dukshëm të përmirësuara  në Teknologjinë e Informacionit dhe Komunikimit (TIK).
[bookmark: _Toc169011671][bookmark: _Toc232768084]Objektivat e Thirrjes Publike 
Qëllimi kryesor i kësaj skeme grantesh është të inkurajojë ide dhe projekte inovative, të cilat do të ndikojnë në zhvillimin e qëndrueshëm të vendit.
[bookmark: _Toc76030480][bookmark: _Toc169011672]Përmes kësaj skeme grantesh, MINTI synon të krijojë vende të reja pune dhe të rrisë eksportet duke forcuar kapacitetet inovative dhe duke zhvilluar produkte, shërbime apo procese (kombinimin e tyre) të reja ose dukshëm të përmirësuara të TIK-ut, në aspektin e metodave, cilësisë ose formës së një shërbimi, produkti ose procesi.
Sektorët e pranueshëm për të aplikuar sipas kodeve NACE,  ku fushë veprimtaria primare ose sekondare duhet të jetë në njërin nga kodet si në vijim: Kodi 61 Telekomunikimi, Kodi 62 Programimi kompjuterik, konsulenca dhe aktivitetet e ndërlidhura dhe Kodi 63 Infrastruktura kompjuterike, përpunimi i të dhënave, hostimi dhe aktivitete të tjera të shërbimeve të informacionit.
[bookmark: _Toc232768085]Mbështetje financiare e ofruar nga autoriteti kontraktues 
Shuma totale e kësaj thirrjeje është (një milion e gjashtëmbëdhjetë mijë) 1,160,000 euro nga kategoria buxhetore ekonomike e subvencioneve dhe transfereve të MINTI.
Ndarja buxhetore sipas loteve është si në vijim: 
· 500,000 euro për NMVM-të -Lotin 1 dhe 
· 660,000 euro për Start-Up-et- Lotin 2

	
	Loti 1: NMVM-të
	Loti 2: Start-Up-ët

	Vlera maksimale e grantit të financuar nga autoriteti kontraktues 
	Maksimum deri në 50% të projektit inovativ të TIK-ut
Vlera minimale e grantit është 30,000 euro dhe vlera maksimale është 50,000 euro.
	Maksimum deri në 80% të projektit inovativ të TIK-ut
Vlera minimale e grantit është 15,000 euro dhe vlera maksimale është 25,000 euro.

	Pjesëmarrja/ bashkëfinancimi i aplikuesit
	Minimumi 50% e projektit inovativ pa shumë maksimale
	Minimumi 20% e projektit inovativ pa shumë maksimale


Shënim: Autoriteti Kontraktues (MINTI/KIESA) rezervon të drejtën për të mos shpërndarë të gjitha fondet e disponueshme.
Sqarim për Lotin 1 dhe Lotin 2:
Aplikuesi mund të ushtrojë të drejtën për ta dorëzuar projekt propozimin për implementim me një vlerë më të ulët se vlera maksimale e paraqitur në këtë thirrje publike (por jo më të ulët se vlera minimale). Megjithatë, përqindja e pjesëmarrjes nga ndërmarrja aplikuese do të jetë e njëjtë sipas përshkrimeve të specifikuara më sipër: për NMVM-të me 50% dhe për bizneset Start-Up me 20%.
Aplikuesi mund të dorëzojë një projekt-propozim me vlerë më të lartë se maksimumi i paraparë në këtë thirrje. Në këtë rast, përqindja e bashkëfinancimit të aplikuesit do të ndryshojë, ndërsa autoriteti financues do të mbulojnë jo më shumë se shumën maksimale: deri në (pesëdhjetë mijë euro)  50,000 € për një përfitues në Lotin 1 - NMVM-të, dhe deri në 25,000 € (njëzet e pesë mijë euro) për Lotin 2 Start-Up.
[bookmark: _Toc169011673][bookmark: _Toc232768086][bookmark: _Toc76030483]RREGULLAT E THIRRJES PUBLIKE
[bookmark: _Toc169011674][bookmark: _Toc230268647][bookmark: _Toc232768087] Kualifikimi i aplikuesve:  Kush mund të aplikojë?
Aplikuesit duhet të jenë Ndërmarrje mikro, të vogla dhe të mesme - NMVM, të themeluara deri më 31.12.2020 (përfshirë) dhe bizneseve Start-Up, të themeluara ndërmjet datave 01.01.2021 dhe 31.12.2025 (përfshirë), aktiviteti primar ose sekondar i të cilave bie brenda sektorit të TIK-ut (kodet NACE 61, 62 ose 63).
[bookmark: _Toc169011675][bookmark: _Toc230268648][bookmark: _Toc232768088]Kriteret e kërkuara 
	[bookmark: _Toc230268649]Kriteret e kërkuara sipas Udhëzimit Administrativ (MTI) Nr. 01/2018 për Shpërndarjen e Mjeteve Financiare nga Kategoritë Ekonomike të Subvencioneve dhe Transfereve 
Dhe
Kritere të tjera të nevojshme

	 
	Kriteret
	Dokumentet për t'u dorëzuar

	1
	Ndërmarrjet e Vogla dhe të Mesme (NMVM) [footnoteRef:2]: duhet të jenë të regjistruara si biznes në Kosovë jo më vonë se 31.12.2020 (përfshirë). [2: t Këtu përfshihen edhe mikrondërmarrjet] 

Start-UP-et duhet të jenë të regjistruar si biznes në Kosovë midis 01.01.2021 dhe 31.12.2025 (përfshirë).
	Një Certifikatë e plotë e Regjistrimit të Biznesit, duke përfshirë të gjitha faqet me informacionin mbi biznesin (me informacion mbi ID-në unike, emrin e biznesit, kapitalin, aktivitetin dhe kodet e aktivitetit, pronarët e regjistruar).

	2
	Duhet të ketë një numër fiskal të vlefshëm në Kosovë.
	Certifikatë Numri Fiskal (nuk zbatohet për bizneset që kanë Numrin e Regjistrimit të Biznesit dhe Numrin Fiskal në një certifikatë).

	3
	Vërtetim tatimor me të cilën vërtetohet 
se Aplikuesi nuk ka borxhe aktuale 
tatimore të pashlyera apo obligime tjera 
tatimore, ose është në marrëveshje për 
shlyerjen e borxhit me ATK.
	Vërtetim tatimor i lëshuar nga Administrata Tatimore e Kosovës (ATK), jo më i vjetër se 90 ditë.

	4
	Lista e punëtoreve


	Lista e punëtorëve e lëshuar nga Administrata Tatimore e Kosovës (ATK) mund të shkarkohet nga faqja e internetit e ATK-së, si më poshtë:
· NMVM/Bizneset Start-Up: Lista e punëtorëve e lëshuar nga Administrata Tatimore e Kosovës (ATK) për vitin 2025 dhe për vitin 2026 nga janari deri në shtator 2026.
· Start-Up-et e regjistruara në çdo kohë gjatë vitit 2025: dorëzoni listën e punëtorëve të lëshuar nga Administrata Tatimore e Kosovës (ATK) nga muaji i regjistrimit deri në fund të vitit 2025, dhe për vitin 2026, nga janari deri në shtator 2026.

	5
	Identifikimi i aplikantit
	Një kopje e vlefshme e dokumentit identifikues të personit në emrin e të cilit është regjistruar ndërmarrja.

	6
	Nuk duhet të jetë në falimentim, as nën administrim gjyqësor.
	Dokumenti origjinal i lëshuar nga Gjykata Themelore - kërkohet origjinali jo më i vjetër se 30 ditë. Dokumenti mund të nxirret në Gjykatën Komerciale të Kosovës

	7
	Duhet të ketë një llogari bankare aktive në njërën nga bankat e licencuara nga Banka Qendrore e Kosovës.
	Dëshmi e xhirollogarisë aktive në emër të biznesit aplikues e lëshuar nga njëra  nga bankat e licensuara nga Banka Qendrore e Kosovës, origjinale dhe e vulosur. 
Dëshmia duhet të jetë brenda afatit të hapjes se thirrjes. 

	8
	Duhet të ketë qarkullim bankar në emër të biznesit aplikues për vitin e fundit (2025) dhe janar – shtator 2026.





	Gjendja e xhirollogarisë bankare në emër të ndërmarrjes aplikuese.
· Ndërmarrjet e vogla dhe të mesme dhe Start-Up-et: qarkullimi për të gjithë vitin 2025 dhe qarkullimi për periudhën janar-shtator 2026.
· Start-Up-et e regjistruara në çdo kohë gjatë vitit 2025: qarkullimi nga data e aktivizimit të llogarisë deri në fund të vitit 2025, dhe qarkullimi për periudhën janar-shator 2026.

	9
	Të mos ketë pranuar mjete nga burimet tjera të financimit për të njëjtat aktivitet;
	E dëshmuar me deklaratën nën betim për pranim të mjeteve (Shtojca 3).

	10
	Të kenë kryer të gjitha detyrimet nga mbështetja financiare paraprake, nëse kanë përfituar nga burime publike të financimit nga MINTI për dy vitet e fundit.
	E dëshmuar me deklaratën nën betim për detyrime (Shtojca 4).

	11
	Duhet të ketë qarkullim për vitin fiskal të mëparshëm nga ATK.
	Gjendja e përgjithshme e deklaratave dhe transaksioneve të tjera të lëshuar nga Administrata Tatimore e Kosovës (ATK) të cila dëshmojnë qarkullimin si në vijim:
për bizneset aktive gjatë viteve 2024 dhe 2025, qarkullimin për vitin 2024 dhe 2025, si dhe për periudhën janar–shtator 2026; 
ndërsa për Start-Up-et e regjistruara gjatë vitit 2025, qarkullimin nga data e aktivizimit deri në fund të vitit 2025 dhe për periudhën janar–shtator 2026.

	12
	Dorëzoni një projekt propozim sipas formatit  të dhënë

	Projekt propozimi/aplikacioni duhet të përfshijë: qëllimin, aktivitetet e projektit, kostot financiare dhe afati kohor për zbatimin e projektit, si dhe struktura organizative e Aplikuesit.
Duhet të dorëzoni formularin e aplikimit, të hartuar nga autoriteti kontraktues, i publikuar më këtë thirrje përmes emailit: aplikimi.itik@rks-gov.net
* Nëse ngarkoni ndonjë formular tjetër përveç formularit të lartëcekur , aplikimi juaj diskualifikohet.

	13
	Provë për “pitch”- Videoprezentim
	Një video me kohëzgjatje deri në (dy)  2 minuta, që paraqet konceptin e propozimit të projektit, duhet të ndahet përmes emailit: aplikimi.itik@rks-gov.net në formë të një linku që mundëson qasjen dhe shikimin e videos.



Shënim i rëndësishëm:
Në mungesë të cilitdo prej dokumenteve të kërkuara më sipër, aplikim do të konsiderohet i paplotë. Subjektet aplikuese do të përjashtohen nga procedura dhe nuk do të merren në shqyrtim për vlerësim.

[bookmark: _Toc169011676][bookmark: _Toc230268650][bookmark: _Toc232768089]Sqarime shtesë:
· Aplikacionet mund të plotësohen në cilëndo gjuhë prej këtyre, shqipe ose serbe.
· Një aplikues nuk mund të paraqesë më shumë se një aplikacion për këtë thirrje.
· Çdo propozim projekti që nuk është në përputhje me këtë thirrje publike nuk do të pranohet.
· Aplikantët nuk mund të ndryshojnë veprimtaritë parësore apo dytësore të biznesit pas hapjes së kësaj thirrje publike.
· Aplikuesi duhet ta paraqesë pjesëmarrjen e financimit të tij në pjesën e buxhetit të aplikacionit.
· Në rastet kur ka mospërputhje të vlerave buxhetore në projekt, konfuzion në përshkrimin e projektit, ose gabime në formularët e përcaktuar në këtë Skemë të Granteve, projekti do të diskualifikohet.
· Në rast se aplikuesi shpallet përfitues i grantit, do të nënshkruhet një marrëveshje dypalëshe (midis përfituesit, MINTI/KIESA).
· Kohëzgjatja e zbatimit të projektit të financuar nga MINTI është 12 muaj, përfshirë raportimin. Afati mund të zgjatet vetëm në raste të arsyetuara, me kërkesë të përfituesit dhe me miratimin paraprak me shkrim të MINTI/KIESA, në përputhje me legjislacionin në fuqi dhe kushtet e marrëveshjes së financimit.
· Për aplikuesit  në të dy Lotet (NMVM-të në Lotin 1 dhe Startup-et në Lotin 2), para nënshkrimit të marrëveshjes, janë të detyruara të ofrojnë një garanci të vlefshme të lëshuar nga një Institucion Financiar i Regjistruar (RFI) i licencuar nga Banka Qendrore e Kosovës (BQK), që mbulon vlerën totale (avans pagesës) dhe është e vlefshme për kohëzgjatjen e projektit, gjithsej gjashtëmbëdhjetë (16) muaj.
· Përfituesit duhet të dorëzojnë raportin narrativ dhe financiar të paktën dy javë para skadimit të marrëveshjes.
· Pajisjet që kërkohen të subvencionohen duhet të jenë të reja (ky artikull do të jetë pjesë e marrëveshjes dypalëshe të grantit).
· Përfituesi, i cili ka nënshkruar një kontratë me MINTI/KIESA, nuk ka të drejtë të shesë asnjë pajisje të blerë nga ky grant brenda 3 (tre) viteve nga data e nënshkrimit të kontratës. Kjo klauzolë do të jetë pjesë integrale e marrëveshjes dypalëshe të grantit.
· Në rast të ndonjë kostoje të paparashikuar në lidhje me implementimin e projekt qe nuk ështe parapa në  projekt propozimi, përfituesi do të jetë përgjegjës për mbulimin e këtyre kostove. 
· Në rast të përfitimit nga granti, nuk lejohet ndryshim i idesë kryesore siç përshkruhet në propozimin e projektit gjatë fazës së zbatimit të projektit.
Bizneset që kanë përfituar nga burimet publike të financimit nga MINTI/KIESA, gjatë viteve 2024, 2025 dhe 2026, nuk kanë të drejtë të përfitojnë nga kjo thirrje, përveç bizneseve që kanë përfituar nga Skema për shërbime të Digjitalizimit dhe Skema e Certifikimit. 
Deklarata nën betim do të jetë pjesë integrale e aplikimit dhe kontratës.
Përfituesit do të jenë ato biznese që renditen me pikët më të larta nga komisioni i vlerësimit, varësisht nga limitet e planifikuara të buxhetit.
Vetëm lista e bizneseve përfituese do të publikohet në faqet përkatëse të internetit.
Meqë aplikimi bëhet përmes postes elektronike: aplikimi.itik@rks-gov.net, aplikuesit duhet të kenë në vëmendje se shuma maksimale e MB (Mega Byte) të lejuar për dërgim/ngarkim, përmes emalit është 20 Mb.
Për ndërmarrjet aplikuese, pas dorëzimit të aplikacionit përmes postës elektronike, do të pranohet një mesazh automatik konfirmues (auto-reply) për pranimin e aplikacionit. Në rast se nuk pranoni një konfirmim të tillë, ju lutemi të kontaktoni në numrin e telefonit 038 200 69 503.
Bizneset kanë të drejtë të aplikojnë vetëm një herë, duke përdorur një adresë të vetme emaili dhe si e tillë vetëm emaili i parë i aplikimit është i pranueshëm.  
[bookmark: _Toc76030484][bookmark: _Toc169011677][bookmark: _Toc230268651][bookmark: _Toc232768090]Aplikantët që nuk kualifikohen
Subjektet afariste që kanë falimentuar ose janë në proces mbylljeje, janë nën administrim gjyqësor, kanë pezulluar aktivitetet afariste ose u janë nënshtruar procedurave që lidhen me këto çështje, nuk mund të marrin pjesë në thirrje ose të jenë përfitues të skemës së granteve, si dhe ato që nuk i plotësojnë kriteret e mësipërme.
[bookmark: _Toc169011678][bookmark: _Toc232768091]Fushat e mbështetjes
Nëpërmjet kësaj skeme të granteve për inovacion në TIK, Ministria e Industrisë, Ndërmarrësisë, Tregtisë dhe Inovacionit synon të mbështesë sektorin e TIK-ut që ndikon në zhvillimin e qëndrueshëm ekonomik, social dhe mjedisor, bazuar në objektivat e Strategjisë Kombëtare të Zhvillimit dhe strategjive të tjera sektoriale që adresojnë objektivat në fushën e inovacionit.

	
	Loti 1: NMVM dhe Loti 2: Start-Up

	Sektorët
	Sektori i TIK-ut që synon inovacion në produkte, shërbime apo procese të reja ose dukshëm të përmirësuara, apo kombinim i tyre, që kontribuojnë në ekonominë qarkore dhe/ose në tranzicionin e dyfishtë, përkatësisht tranzicionin e gjelbër dhe tranzicionin digjital.

	Përmbajtja e projektit
	Një Inovacion biznesi në TIK (Teknologjinë e Informacionit dhe Komunikimit) është krijimi dhe zbatimi i ideve, teknologjive ose qasjeve të reja në fushën e teknologjisë së informacionit dhe komunikimit që i sjellin vlerë të shtuar organizatës.
Përkufizimi kryesor
Inovacioni në TIK përfshin përmirësimin e një procesi, produkti, shërbimi ose zgjidhjeje komunikimi ekzistuese duke përdorur teknologjinë dhe duke siguruar adoptimin e saj nga përdoruesit (klientët ose punonjësit).

	Inovacioni mund të përfshijë:
	Lloji
	Shembuj konkretë

	
	Produkte të reja /mjete të reja
	Softuer me një veçori të paparë, një aplikacion inovativ për celularë, pajisje inteligjente,

	
	Procese transformuese
	Automatizimi i detyrave të përsëritura nëpërmjet inteligjencës artificiale AI, dixhitalizimi i rrjedhave të punës, zgjidhje për qeverisjen elektronike, sisteme të menaxhimit të biznesit inteligjent

	
	Teknologjitë në zhvillim
	Inteligjenca artificiale, cloud computing, IoT (Interneti i Gjërave), blockchain, zgjidhje për sigurinë kibernetike, analiza e të dhënave të mëdha/big data

	
	Zgjidhje bashkëpunuese
	Mjete pune në distancë, platforma e-learning, hapësira pune virtuale, sisteme bashkëpunimi online, zgjidhje telekonferencash



[bookmark: _Toc169011679][bookmark: _Toc232768092]Shpenzime të pranueshme
Sipas kësaj thirrjeje publike për financimin e propozimeve të projekteve, objekti i të cilave janë investimet në teknologjitë dixhitale, do të mbështeten aktivitetet e mëposhtme të kualifikuara.
[bookmark: page7]Shënim: Kompania aplikuese është përgjegjësepër përcaktimin dhe arsyetimine kategorive të shpenzimeve të nevojshme për zhvillimin e projektit të propozuar. Projekti duhet të përfshijë detyrimisht së paku dy (2) nga katër (4) kategoritë e shpenzimeve të përcaktuara në këtë thirrje, ku së paku njëra duhet të jetë kategoria 7.1 – Investimet në hulumtim dhe zhvillim (R&D) ose kategoria 7.2 – Investimet në pajisje, makineri, softuerë dhe mjete digjitale për zhvillimin e inovacionit. 
Loti 1 dhe Loti 2:
	Kategoria e Shpenzimeve
	Përshkrimi
	Shumat e lejuara (të vlerës totale të projektit)

	7.1. Investimet në hulumtim  dhe zhvillim (R& D) 


	Përfshihen kostot që lidhen drejtpërdrejt me aktivitetet kërkimore dhe zhvillimore në fushën e TIK-ut për krijimin ose përmirësimin e produkteve, shërbimeve dhe proceseve ose (kombinimin e tyre) inovative. Këto përfshijnë dizajnimin, zhvillimin e softuerit, prototipimin, testimin, validimin, integrimin e sistemeve dhe optimizimin e performancës. Përfshihen gjithashtu shërbimet e ekspertizës profesionale, licencat e programeve softuerike dhe abonimet në platforma ose mjete të inteligjencës artificiale (AI), kur janë të nevojshme dhe përdoren drejtpërdrejt për realizimin e aktiviteteve të projektit. 
Kostot e hulumtimit të tregut, si aktivitet mbështetës për vlerësimin e potencialit tregtar të zgjidhjes inovative, nuk mund të kalojnë 5% të vlerës totale të projektit.
	

	7.2. Investimet në asete në formën e Harduer-it:
	Përfshihen investimet në blerjen e pajisjeve teknologjike, kompjuterike, laboratorike dhe të specializuara, serverëve, komponentëve elektronikë, makinerive dhe pajisjeve të tjera teknike që janë të nevojshme për zbatimin e projektit inovativ në fushën e TIK-ut.
Investimet mund të përfshijnë një ose disa nga llojet e mësipërme të shpenzimeve, në varësi të nevojave dhe natyrës së projektit inovativ.
	

	7.3. Pagat e punëtorëve të rinj


	Përfshihen pagat e punëtorëve të rinj të angazhuar për realizimin e aktiviteteve të projektit. Angazhimi i punëtorëve ekzistues të aplikuesit nuk konsiderohet shpenzim i pranueshëm në këtë kategori.
	Jo më shumë se 20% e shumës totale të  projektit .

	7.4. Investimet në promovimin e produkteve, shërbimeve ose proceseve inovative
	Përfshihen shpenzimet për promovimin e produktit ose shërbimit inovativ të zhvilluar në kuadër të projektit, përmes mediave elektronike, mediave sociale, materialeve promovuese, si dhe formave të tjera të promovimit që lidhen drejtpërdrejt me rezultatet e projektit inovativ.
	Jo më shumë se 20% e shumës totale të projektit.


[bookmark: _Toc177046767][bookmark: _Toc232768093][bookmark: _Toc76030488][bookmark: _Toc169011682]Pranueshmëria e shpenzimeve
· Shpenzim i pranueshëm është vetëm kostoja e shpenzimeve të realizuara, të vërtetuara me fatura të rregullta dhe transaksione bankare, duke përfshirë pagesat përmes kartave bankare. 
· Të gjitha shpenzimet duhet të jenë në përputhje me rregullat e përcaktuara në këtë thirrje. Vetëm "shpenzimet e pranueshme" mund të merren parasysh për shumën totale të projektit. Kostot e pranueshme duhet të bazohen në kostot aktuale të parashikuara në propozimin e projektit dhe dokumentet mbështetëse.
· Në rast të ndonjë përpjekje mashtrimi (p.sh. falsifikimi i faturave, tentativa e qëllimshme për keqpërdorim të fondeve). Në rast të dyshimit të bazuar për mashtrim, përfshirë, por pa u kufizuar në, falsifikimin e faturave ose përpjekjet e qëllimshme për keqpërdorimin e fondeve, Autoriteti Kontraktues ka të drejtë të pezullojë procedurën e pagesës, nëse ajo ende nuk është realizuar, si dhe të ndërmarrë veprimet administrative dhe ligjore përkatëse, në përputhje me legjislacionin në fuqi. Në rastet kur pagesa është realizuar, Autoriteti Kontraktues mund të iniciojë procedurat përkatëse për kthimin e mjeteve, sipas kushteve të marrëveshjes dhe legjislacionit në fuqi. 
· Nuk pranohen projekte apo zhvillime që janë realizuar para nënshkrimit të kontratës. Do të kërkohen dëshmi që vërtetojnë se zhvillimi i një produkti apo shërbimi të ri, ose modifikimi i një produkti apo shërbimi ekzistues, ka ndodhur brenda afatit të Marrëveshjes së Bashkëfinancimit.
· Për linjën buxhetore "Investimet në Hulumtim dhe Zhvillim (R&D)", përfituesit e kësaj Skeme të Granteve nuk lejohen të kontraktojnë ose të pranojnë shërbime R&D nga një përfitues tjetër i së njëjtës skemë. Çdo shpenzim i tillë do të konsiderohet i papranueshëm dhe nuk do të financohet nga granti.
· Tatimi mbi Vlerën e Shtuar (TVSH) është një shpenzim i pranueshëm sipas kësaj Skeme Granti vetëm për ndërmarrjet që nuk deklarojnë TVSH-në. Për kompanitë që janë deklaruese të TVSH-së, ky shpenzim nuk është i pranueshëm. 
· Shpenzimet e kryera para nënshkrimit të marrëveshjes së grantit nuk janë të pranueshme për financim. Buxheti përfundimtar i miratuar do t'i nënshtrohet verifikimit nga Autoriteti Kontraktues.
Shpenzime shtesë të papranueshme:
· Blerja e telefonave nuk është shpenzim i pranueshëm
· Pajisje standarde (PC, laptopë, aksesorë, etj.) që nuk lidhen drejtpërdrejt me Projektin e TIK-ut;
· Softuer standard (p.sh. aplikacione zyre ose sisteme operative) që nuk lidhen drejtpërdrejt me projektin e TIK-ut;
· Zëvendësim ose investime rutinë, p.sh., kompjuterë shtesë për punonjësit e rinj ose përmirësime të softuerëve;
· Konsulencë e përgjithshme biznesi, që nuk lidhet me Hulumtim dhe Zhvillim (R&D);
· Pjesëmarrja në panaire ose konferenca tregtare ose teknologjike;
· Shërbimet e ofruara nga kompanitë e lidhura me kompaninë aplikuese (p.sh. brenda një grupi ose degëve);
· Kostot që lidhen me përgatitjen e aplikimit
· Kosto për pagesa të qiramarrjes, si dhe 
· Kosto të tjera që nuk lidhen me projektin.
Rishpërndarja e kostove midis linjave të miratuara të buxhetit lejohet deri në 10% pa miratim paraprak nga Autoriteti Kontraktues, me kusht që rialokimi të mos kalojë kufirin maksimal të linjave përkatëse të buxhetit. 
Gjatë fazës së monitorimit, nëse shuma totale e shpenzimeve të pranueshme është më e ulët se shuma totale e projektit të miratuar në aplikim, shuma fillestare e grantit do të zvogëlohet në mënyrë proporcionale.
[bookmark: _Toc177046768][bookmark: _Toc232768094]Kohëzgjatja 
Kohëzgjatja e projektit të financuar nga MINTI/KIESA është (dymbëdhjetë) 12 muaj.

[bookmark: _Toc76030490][bookmark: _Toc169011684][bookmark: _Toc232768095]Kushtet e pagesës PËR PËRFITUESET E GRANTIT
	Grante
	Loti 1: NMVM dhe Loti 2: Start-Up

	Pagesa avans
	100% e grantit pas nënshkrimit të marrëveshjes dypalëshe

	Kushti për dhënie të avansit
	Garancioni në vlerë prej 100% të vlerës së grantit 


[bookmark: _Toc76030491][bookmark: _Toc169011685]
[bookmark: _Toc232768096][bookmark: _Toc76030492][bookmark: _Toc169011686]SI TË APLIKONI DHE PROCEDURAT QË DUHET TË NDIQEN PËR TË DYJA LOTET
· [bookmark: _Hlk243321269]Aplikimi bëhet vetëm përmes e-mailit: aplikimi.itik@rks-gov.net
· Njoftimi i thirrjes publike është publikuar në faqen e internetit të MINTI dhe KIESA:

· https://minti.rks-gov.net
· http://kiesa.rks-gov.net 
[bookmark: _Toc177046771][bookmark: _Toc232768097]Afati i fundit për aplikim
[bookmark: _Hlk243321286]Afati i fundit për aplikime është deri më 13.11.2026 ora 24:00 dhe aplikimet pas kësaj ore nuk pranohen.
[bookmark: _Toc76030495][bookmark: _Toc169011690][bookmark: _Toc232768098]Informacione të mëtejshme në lidhje me aplikimin
Informacione dhe sqarime shtesë mund të merren përmes email-it në adresën: sme.kiesa@rks-gov.net në përputhje me UA/01/2018/MIN, por jo më vonë se pesë (5) ditë pune para mbylljes së thirrjes publike.
[bookmark: _Toc169011691][bookmark: _Toc232768099]Kriteret e vlerësimit
Kriteret e përzgjedhjes nga komisioni i vlerësimit:
1. Vlerësimi administrativ:
Për t'u përzgjedhur administrativisht, aplikuesi duhet të paraqesë të gjitha dokumentet e kërkuara. Vetëm aplikimet që janë në përputhje me kërkesat administrative do të përcillen për vlerësim teknik.
2. Vlerësimi teknik:
Për të përmbushur teknikisht kriteret e vlerësimit, aplikimet duhet të marrin të paktën 50 nga 100 pikë në total.
Aplikacionet që marrin minimumi 50 pikë do të renditen sipas pikëve të fituara (aplikacioni me numrin më të lartë të pikëve do të renditet i pari)
MIET/KIESA do të japin grante bazuar në disponueshmërinë e buxheteve për Lotin 1 (500,000.00 Euro) dhe Lotin 2 (660,000.00Euro).
Kriteret për vlerësimin teknik janë si më poshtë:
	[bookmark: _Hlk169861226]Kriteret për vlerësim
	Pikë

	Inovacioni/Relevanca:
	30

	Koncepti/zgjidhja inovative duke përfshirë krijimin e produktit/shërbimit/procesit të ri dhe Video Prezantimin-Pitch
Avantazhi unik konkurrues i inovacionit Pozicionimi në treg
Modeli i të ardhurave
Potenciali për zgjerim, rritje dhe qëndrueshmëria e inovacionit                            
Përqindja e rritjes së qarkullimit gjatë dy viteve të fundit                                                                                                                                                                                          
	10

5
5
5

5

	Fizibiliteti
	30

	Buxheti: qartësia dhe arsyeshmëria e përdorimit të grantit, si dhe koherenca me aktivitetet
Plani dinamik dhe plani i veprimit per zbatimin e    projektit                                                                                                                  
	15

15

	Ndikimi
	20

	Qartësia e objektivave të projektit
Potenciali për zhvillim, duke përfshirë eksportet 
	10
10

	Ndërdisciplinore
	20

	Pajtueshmëria me ekonominë qarkore, tranzicionin e gjelbër dhe dixhital ose kombinimin e tyre
Kontributi në punësimin e grave dhe të rinjve:
Për çdo të punësuar të ri (gra dhe/ose të rinj) përfiton nga 2 pike. Maximumi i pikëve që mund të përfitohen është (tetë) 8.                                                                           
	12

[bookmark: _Toc169011692][bookmark: _Toc232768100]ankesat
[bookmark: _Hlk243321516][bookmark: _Toc78204164]Pas publikimit të rezultateve, aplikantët që nuk janë shpallur përfitues të kësaj skeme grantesh mund të paraqesin ankesat e tyre përmes e-mail ankesat.itik@rks-gov.net  , brenda 8 ditëve të punës nga data e publikimit të rezultateve paraprake.
Shënim i rëndësishëm:
· Ankesat duhet të dorëzohen me shkrim brenda 8 ditëve pune dhe të përfshijnë të gjithë dokumentacionin përkatës që mbështet kërkesën.
· Komisioni i Ankesave do të shqyrtojë të gjitha ankesat në përputhje me Udhëzimin Administrativ (MTI 01/2018). 

16. PUBLIKIMI I REZULTATEVE DHE LISTA REZERVË
Rezultatet preliminare dhe përfundimtare do të publikohen në ueb faqet zyrtare të MINTI-t dhe KIESA-s.
Publikimi do të bëhet në përputhje me legjislacionin përkatës, duke respektuar mbrojtjen e të dhënave personale dhe konfidencialitetin e informatave të biznesit.

1. [bookmark: _Toc169011693][bookmark: _Toc232768101]LISTA E SHTOJCAVE
Aplikantët ftohen të plotësojnë formularin e aplikimit të hartuar nga autoriteti kontraktues të publikuar me këtë thirrje si: 
· Shtojca 1 Formulari i aplikimit duke përfshirë përshkrimin e projektit, afatin kohor/planin e punës dhe buxhetin – vetëm ky formular i aplikimit është i pranueshëm.
Shtojca 2 Udhëzues i shkurtër se si të bëni një prezantim video.
Shtojca 3 Deklarata nën betim për pranim të mjeteve e plotësuar dhe e nënshkruar.
Shtojca 4 Deklarata nën betim për detyrime e plotësuar dhe e nënshkruar.

Aplikimi do të bëhet në mënyrë elektronike në adresën zyrtare të përcaktuar në njoftimin e thirrjes.
Afati i aplikimit: [23.10.2026] deri më [13.11.2026].
Secili biznes ka të drejtë të dorëzojë vetëm një aplikacion. 

